Rozsudok Okresného súdu Poprad sp. zn. 16P/38/2024 z 19. 6. 2024
Rozsudok Okresného súdu Poprad z 19. júna 2024, sp. zn. 16P/38/2024, ECLI:SK:OSPP:2024:8724201466.3
Súd: Okresný súd Poprad
Spisová značka: 16P/38/2024
ECLI: ECLI:SK:OSPP:2024:8724201466.3
Dátum vydania: 19. 6. 2024
Forma: Rozsudok
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 16P/38/2024 8724201466 19. 06. 2024 JUDr. Dagmar Soliarová ECLI:SK:OSPP:2024:8724201466.3
ROZSUDOK V MENE SLOVENSKEJ REPUBLIKY Okresný súd Poprad, sudkyňa JUDr. Dagmar Soliarová, v právnej veci navrhovateľky manželky: A. B., C. D., nar. XX.XX.XXXX, bytom C. E. XXX, proti odporcovi manželovi: F. B., nar. X.XX.XXXX, bytom C. E. XXX, v konaní o rozvod manželstva a úpravu rodičovských práv a povinností k mal. dieťaťu: B. B., nar. X.XX.XXXX, bytom ako matka, zast. opatrovníkom Úradom práce, sociálnych vecí a rodiny Kežmarok, takto rozhodol: I. Súd manželstvo účastníkov konania F. B., nar. X.XX.XXXX a A. B., C. D., nar. XX.XX.XXXX, uzavreté dňa 4.2.2022, zapísané v knihe manželstiev matričného úradu G., vo zväzku 26, ročník 2022, na strane 154, pod poradovým číslom 3, r o z v á d z a . II. Súd na čas po rozvode s c h v a ľ u j e rodičovskú dohodu v tomto znení: Mal. B. B., nar. X.XX.XXXX, sa z v e r u j e do osobnej starostlivosti matky A. B., ktorá ho bude zastupovať a spravovať jeho majetok. Otec mal. dieťaťa F. B. sa z a v ä z u j e prispievať na výživu mal. B. sumou 100 eur mesačne, počnúc dňom právoplatnosti rozsudku o rozvode manželstva, ktoré výživné je splatné vždy do 15-teho dňa toho ktorého mesiaca k rukám matky. III. Žiaden z účastníkov n e m á
nárok na náhradu trov konania. odôvodnenie:
1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie:
Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

